Antroji Komisijos Direktyva
1985 m. lapkričio 6 d.
iš dalies keičianti Tarybos direktyvos 82/471/EEB dėl tam tikrų produktų, naudojamų gyvūnams šerti, priedą
(85/509/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį, [1] atsižvelgdama į 1982 m. birželio 30 d. Tarybos direktyvą 82/471/EEB dėl tam tikrų produktų, naudojamų gyvūnams šerti1, su paskutiniais pakeitimais, padarytais Komisijos direktyva 84/443/EEB2, ypač į jos 6 straipsnį [2],
kadangi Direktyvoje 82/471/EEB yra numatyta priedo turinį nuolatos derinti prie mokslo ir technikos žinių pažangos;
kadangi nebūtina reikalauti, kad kombinuotųjų pašarų etiketėje arba ant pakuotės būtų nuoroda "L-glutamo rūgšties gamybos šalutiniai produktai" arba "L-lizino gamybos šalutiniai produktai", nes kitų šių produktų ženklinimo reikalavimų pakanka jiems identifikuoti;
kadangi kai kurių aminorūgščių tyrimai parodė, kad šie produktai atitinka Direktyvos 82/471/EEB reikalavimus, todėl jas tam tikromis sąlygomis galima leisti naudoti gyvūnams šerti;
kadangi šioje direktyvoje numatytos priemonės atitinka Pašarų nuolatinio komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyvos 82/471/EEB priedas iš dalies keičiamas taip, kaip nurodyta šios direktyvos priede.
2 straipsnis
Valstybės narės priima įstatymus ir kitus teisės aktus, kurie, įsigalioję ne vėliau kaip iki 1986 m. birželio 30 d., įgyvendina šią straipsnį. Apie tai jos nedelsdamos praneša Komisijai.
3 straipsnis
Ši direktyva skirta valstybėms narėms.
Priimta Briuselyje, 1985 m. lapkričio 6 d.